Marrëveshje bashkëpunimi

Instituti Pedagogjik i Kosovës dhe Instituti i Zhvillimit të Arsimit në Shqipëri nënshkruan marrëveshje bashkëpunimi.

Marrëveshja ka për qëllim bashkëpunimin e palëve për realizimin e interesave të dyanshme në fushën kërkimore-shkencore dhe për mbështetje të sistemeve arsimore të të dyja vendeve. Kjo marrëveshje është hartuar si e përgjithshme, duke krijuar mundësi të bashkëpunimit ndërmjet sektorëve të të dy instituteve. Marrëveshja e bashkëpunimit është nënshkruar nga drejtorët aktualë të instituteve, znj. Mirela Andoni (IZHA) dhe znj.Labëri Luzha (IPK). I pranishëm në këtë eveniment ishte edhe zv.ministri i Arsimit dhe Sportit të Shqipërisë z. Gerti Janaqi . Aty, drejtorët, ndër të tjera, u zotuan se bashkëpunimi ndërmjet instituteve do të jetë më i frytshëm në të ardhmen dhe në këtë kuadër të kontribuojnë në ngritjen e cilësisë në sistemin arsimor të të dyja vendeve.